Τα αγαπημένα αμερικανικά πάνκεϊκ βήμα-βήμα
Μπορεί, αν και με γλυκιά γεύση, το πρώτο γεύμα της ημέρας να είναι υγιεινό και θρεπτικό; Φυσικά και γίνεται! Αν φτιάξουμε pancakes!
3 κούπες αλεύρι για όλες τις χρήσεις, 3 κουτ. σούπας ζάχαρη, 3 κουτ. γλυκού μπέικιν πάουντερ , 1 1⁄2 κουτ. γλυκού σόδα μαγειρική , 3/4 κουτ. γλυκού αλάτι, 3 κούπες ξινόγαλο, 1/2 κούπα γάλα, 3 αυγά, 1/3 κούπας βούτυρο, λιωμένο + λίγο ακόμη για το τηγάνι
Για να φτιάξουμε αμερικανικά πάνκεϊκ, αναμειγνύουμε σε ένα μπολ το αλεύρι, τη ζάχαρη, το μπέικιν πάουντερ, τη σόδα και το αλάτι.Ρίχνουμε στον κάδο του μίξερ το ξινόγαλο, το γάλα, τα αυγά, το λιωμένο βούτυρο και τα χτυπάμε στο μίξερ να αφρατέψουν.Ενσωματώνουμε το μείγμα του αλευριού, ανακατεύοντας απαλά. Δεν χρειάζεται πολύ ανακάτεμα.Βουτυρώνουμε ελαφρώς ένα αντικολλητικό τηγάνι και το βάζουμε σε μεσαίας έντασης φωτιά.Παίρνουμε 1/2 κούπα από το μείγμα και το ρίχνουμε μέσα στο τηγάνι.Μετά από λίγο αναποδογυρίζουμε το πάνκεϊκ. Το ψήνουμε μέχρι να χρυσίσει και από τις δύο πλευρές. Συνεχίζουμε μέχρι να τελειώσει το μείγμα.Σερβίρονται, τα αμερικανικά πάνκεϊκ, ζεστά με μέλι ή σιρόπι της αρεσκείας μας.
Αυγά,Γάλα,Ζάχαρη,Χορτοφαγικά